BEAUTY ตกชั้น SET100.!?
หุ้นบริษัท บิวตี้ คอมมูนิตี้ จำกัด (มหาชน) หรือ BEAUTY เสี่ยงถูกเบียดตกชั้นดัชนี SET100 ทันที หลังซูเปอร์ไอพีโอคือบริษัท แอสเสท เวิรด์ คอร์ป จำกัด (มหาชน) หรือ AWC เข้าเทรดช่วงต้นเดือน ต.ค.นี้ ทำให้หุ้นใน SET50 จึงต้องตกชั้นมาอยู่ SET100 ทำให้หุ้นอันดับ 100 โดนสอยร่วงทันที.!!
12 ก.ย. 2562

สำนักข่าวรัชดา
หุ้นบริษัท บิวตี้ คอมมูนิตี้ จำกัด (มหาชน) หรือ BEAUTY เสี่ยงถูกเบียดตกชั้นดัชนี SET100 ทันที หลังซูเปอร์ไอพีโอคือบริษัท แอสเสท เวิรด์ คอร์ป จำกัด (มหาชน) หรือ AWC เข้าเทรดช่วงต้นเดือน ต.ค.นี้ ทำให้หุ้นใน SET50 จึงต้องตกชั้นมาอยู่ SET100 ทำให้หุ้นอันดับ 100 โดนสอยร่วงทันที.!!
หุ้น AWC ถือเป็นตัวแรกที่ได้รับสิทธิ์เบียดเข้า SET50 ตามหลักเกณฑ์ที่ว่าด้วยหุ้นที่มีมาร์เก็ตแคปขนาดใหญ่ คือมาร์เก็ตแคปมากกว่า 1% ของมาร์เก็ตแคปตลาดและติดอยู่ใน 20 อันดับมากสุดใน SET50
เมื่อดูจากมาร์เก็ตแคป AWC (คิดจากราคาไอพีโอ 6 บาท) อยู่ที่ระดับ 192,000 ล้านบาท เทียบมาร์เก็ตแคปตลาด 18 ล้านล้านบาท หุ้น AWC ของ “เสี่ยเจริญ สิริวัฒนภักดี” จึงผ่านฉลุยอย่างไม่ต้องสงสัย.!!
นั่นจึงทำให้ 2 หุ้น SET50 อย่างธนาคารเกียรตินาคิน จำกัด (มหาชน) หรือ KKP และหุ้นบริษัท เดลต้า อีเลคโทรนิคส์ (ประเทศไทย) จำกัด (มหาชน) หรือ DELTA มีโอกาสหลุดมากสุด กล่าวคือหากเทียบมาร์เก็ตแคป KKP มีโอกาสหลุดสูงสุด แต่ถ้าหากใช้เกณฑ์ดุลพินิจ (ของตลาด) DELTA มีโอกาสหลุดเช่นกันด้วยฟรีโฟลตต่ำ แม้มาร์เก็ตแคปสูงกว่า KKP ก็ตาม
และไม่ว่า KKP หรือ DELTA หรือตัวใดก็ตาม หลุดจาก SET50 นั่นจึงกระทบชิ่งไปถึงอันดับท้ายของ SET100 ที่ต้องหลุดไปด้วย
ดูจากข้อมูลล่าสุด (11 ก.ย.) มี 3 หุ้นที่เข้าข่ายถูกเบียดตกชั้น SET100 นั่นคือหุ้นบริษัท บิวตี้ คอมมูนิตี้ จำกัด (มหาชน) หรือ BEAUTY ที่มีมาร์เก็ตแคป 8,479 ล้านบาท
ตามด้วยหุ้นบริษัท อนันดา ดีเวลลอปเม้นท์ จำกัด (มหาชน) หรือ ANAN ที่มีมาร์เก็ตแคป 11,265 ล้านบาท และหุ้นบริษัท พรีเชียส ชิพปิ้ง จำกัด (มหาชน) หรือ PSL ที่มีมาร์เก็ตแคป 13,332 ล้านบาท
เมื่อดูจากมาร์เก็ตแคป..ชัดเลย..!! BEAUTY ตกชั้นแหง ๆ..!!
ส่วนงานนี้..จะมี “เกมพลิก” หรือไม่..ตอบได้เลยพลิกยาก..!
ช่วงนี้..ทำอก..ทำใจ กันล่วงหน้าเอาไว้ได้เลย..
……อิ อิ อิ…..